[{"text_idx": "#000002", "text": "Kuigi film keskendub peaasjalikult To\u0304kyo\u0304le, on siin palju kaadreid ka Islandilt, Guinea-Bissault ja San Franciscost, kus Marker oli reisinud. U\u0308htlasi on see kummardus Alfred Hitchcocki filmile \u201eKo\u0303rgusekartus\u201c (\u201eVertigo\u201c), mida Marker pidas oluliseks inimma\u0308lu mo\u0303testamise seisukohast."}, {"text_idx": "#000003", "text": "40 aastat pa\u0308rast filmi esilinastust pole see oma aktuaalsuses po\u0303rmugi kaotanud ning seda vo\u0303iks iseloomustada kui ajakapslisse paigutatud film-luuletust, mis aastaku\u0308mneid hiljem omandab uusi ta\u0308hendusi ja varjundeid."}]